Ritratt: Mill-filmat Paul Buttigieg FB .td_uid_2_6173f03cc66f1_rand.td-a-rec-img{text-align:left}.td_uid_2_6173f03cc66f1_rand.td-a-rec-img img{margin:0 auto 0 0} Id-dewmien esaġerat biex tittieħed deċiżjoni dwar l-appell kontroversjali għall-yacht marina u villaġġ turistiku fil-Ħondoq mhuwiex raġjonevoli. Dan qalu s-Sindku tal-Qala, Paul Buttiġieġ f'filmat li tella' fuq Facebook hekk kif qal li l-Kunsill Lokali tal-Qala issottometta applikazzjoni quddiem it-Tribunal ta' Reviżjoni tal-Ippjanar tal-Ambjent, jistaqsi għal deċiżjoni fuq l-appell kontroversjali ġewwa l-Ħondoq. Is-Sindku qal li d-dewmien esaġerat imur kontra l-Artiklu 14 tal-Kaptilu 551 li jgħid li 'l-proċeduri ta' appell quddiem it-Tribunal għandhom jitmexxew fi żmien tajjeb, mingħajr ebda dewmien.' L-appell kien oriġinarjament ipprezentat fl-2016 u sussegwentement kien hemm deċizjoni fuq eċċezzjoni preliminari, liema deċizjoni sar appell lil Qorti tal-Appell mill-Kunsill rikorrent. Appell biex jinbidel il-pjan lokali għal Ħondoq Wara s-sentenza tal-Qorti, l-appell ġie rimess quddiem it-Tribunal biex jasal għal deċizjoni u fil-11 ta' Lulju 2019 l-appell gie rimess quddiem Tribunal kompost diversament. Fis-seduta tal-21 ta Ottubru 2020, il-partijiet trattaw l-appell u t-Tribunal iddiferixxa dan l-appell għal aċċess u wara għal deċiżjoni. Iżda minn dakinhar l'hawn ma nżammx aċċess u lanqas ittieħdet deċizjoni. "B'hekk dan id-dewmien huwa bi ksur tal-Artiklu 9 (b) tal-Kapitlu 551 li jgħid li t-Tribunal għandu jagħti deċizjoni fi zmien raġjonevoli," qal is-Sindku. "L-aħħar seduta quddiem it-Tribunal saret sena ilu, meta kien ġie miftiehem li se ssir site visit u wara tingħata deċiżjoni. Minn dakinhar sal-lum ma ntqalet l-ebda kelma mit-Tribunal. Deċiżjonijiet mit-Tribunal ghandhom jittieħdu sa massimu ta' 18 il-xahar mill-ewwel seduta, iżda dan il-każ qabeż din id-data sew," insista Buttigieg. Semma kif l-Artiklu 35 tal-Kapitlu 551 jgħid li fejn ma kienx hemm talba għas-sospensjoni, bħal f'dan il-każ, it-Tribunal għandu jagħti d-deċizjoni tiegħu fi żmien sena mid-data tal-ewwel seduta, li tista' tiġi estiża għal sitt xhur oħra f'każijiet eċċezzjonali fl-interessi tal-ġustizzja. Is-Sindku insista li f'dan il-każ, l-appell reġa beda jinstema mit-Tribunal fil-11 ta' Lulju tal-2019; iktar minn sentejn ilu u b'hekk ferm aktar mit-terminu stipulat mill-liġi. Fl-aħħar nett, Buttigieg qal li dan hu żmien eċċessiv biex tittieħed deċiżjoni u li għalkemm permessi tal-ippjanar qed jingħataw b'pass mgħaġġel, deċiżjoni li għandha tagħti ċertezza legali lin-nies tal-Qala u dawk li jħobbu lil Ħondoq, tħalliet pendenti għal snin sħaħ. Għaldaqstant qal li l-Kunsill rikorrenti qed jitlob lit-Tribunal sabiex jagħti d-deċizjoni mitluba f'dan l-appell mingħajr iktar dewmien bla bżonn. Aktar kmieni din is-sena l-Prim Ministru Robert Abela qal li l-Gvern ma jistax jaqbad u jbiddel art f'art 'il barra miż-żona tal-iżvilupp (ODZ) billi jrid jimxi mal-pjanijiet lokali li saru fis-sena 2006. Għalhekk, qal li l-Gvern għandu "jdejh marbutin" dwar proposti ta' żvilupp f'art li mhijiex ODZ, bħal fil-każ ta' Ħondoq fil-Qala, Għawdex. Filmat: Ħondoq: "Il-Gvern b'idejh marbutin" – Il-PM Il-pjanijiet lokali kurrenti saru fl-2006, taħt Gvern Nazzjonalista. Minn naħa tiegħu il-Partit Nazzjonalista qal li jekk ikun fil-Gvern jixtri l-art ta' ħdejn il-bajja ta' Ħondoq ir-Rummien u jagħtiha lill-pubbliku u jinbeda proċess ta' rijabilitazzjoni biex ikun jista' jsir park nazzjonali. Filmat: Nagħtu lura lill-pubbliku l-art ta' Ħondoq – PN .td_uid_3_6173f03cc6b50_rand.td-a-rec-img{text-align:left}.td_uid_3_6173f03cc6b50_rand.td-a-rec-img img{margin:0 auto 0 0}